stanford-oval/wikipedia huggingface dataset:
เขาซแวกะบีน

| เขาซแวกะบีน |
| --- | --- |

จุดสูงสุด
ความสูง เหนือระดับน้ำทะเล: 722 เมตร (2,369 ฟุต)
รายชื่อ: รายชื่อภูเขาในประเทศพม่า
พิกัด: 16°49′31″N 97°40′08″E﻿ / ﻿16.8254°N 97.6690°E﻿ / 16.8254; 97.6690 
ข้อมูลทางภูมิศาสตร์
เขาซแวกะบีนที่ตั้งเขาซแวกะบีนในประเทศพม่า 
ที่ตั้ง: รัฐกะเหรี่ยง ประเทศพม่า
เทือกเขา: เทือกเขาตะนาวศรี
เขาซแวกะบีน (พม่า: ဇွဲကပင် တောင်; กะเหรี่ยงสะกอ: ကွဲၢ်ကဘီကစၢၢ်; กะเหรี่ยงโป: ခွဲါက္ၜင်) เป็นเขาที่ตั้งอยู่ในรัฐกะเหรี่ยง ประเทศพม่า ห่างจากเมืองหลวงเนปยีดอไปทางใต้ราว 450 กิโลเมตร ยอดเขาซแวกะบีนสูงจากระดับน้ำทะเล 722 เมตร (2,369 ฟุต)
ภูมิประเทศรอบ ๆ เขาซแวกะบีนเป็นที่ราบทางทิศตะวันตกเฉียงเหนือ และเป็นเนินเขาทางทิศตะวันออกเฉียงใต้ เขาซแวกะบีนเป็นจุดสูงที่สุดในภูมิภาคบริเวณนี้ พื้นที่รอบเขาซแวกะบีนมีประชากรหนาแน่นมาก โดยมีประชากร 155 คนต่อตารางกิโลเมตร เมืองใหญ่ที่ใกล้ที่สุดคือเมืองพะอัน ซึ่งอยู่ห่างไปทางตะวันตกเฉียงเหนือ 8.2 กิโลเมตร พื้นที่โดยรอบภูเขาเป็นพื้นที่เกษตรกรรมและพื้นป่าธรรมชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เขาซแวกะบีน
"Viewfinder Panoramas Digital elevation Model" (2015-6-21).
"Zwekabin Taung" said "Geonames.org (cc-by)" Geonames.org]; mail updated 2016-06-01; database download downloaded 2016-10-22
"NASA Earth Observations: Population Density เก็บถาวร 2019-06-29 ที่ เวย์แบ็กแมชชีน NASA/SEDAO
"NASA Earth Observations: Land Cover Classification" เก็บถาวร 2016-08-31 ที่ เวย์แบ็กแมชชีน NASA/MODES
Peel, M C; Finlayson, B L."Updated world map of the Köppen-Geiger climate classification " Hydrology and Earth System Sciences 11: p. 1633–1644.
"NASA Earth Observations Data set Index NASA
"NASA Earth Observations: Rainfall (1 month-TRMM) เก็บถาวร 2015-03-01 ที่ เวย์แบ็กแมชชีน NASA/Tropical Rainfall Monitoring Mission
ฮานาซากิจะไม่ทน

| ฮานาซากิจะไม่ทน |
| --- | --- |
花咲舞が黙ってない (ฮานาซากิไมงะดามัตเตไน)
ประเภท: การข่มเหงรังแก คอมเมดี้
สร้างโดย: นิปปงทีวี
เค้าโครงจาก: ฟูโชจิ, กิงโกโซมุโทกูเม โดย จุน อิเกอิโดะ
บทโดย:   ยูโกะ มัตสึดะ  มิจิรุ เองาชิระ  มิกะ อูเมดะ  ริเอะ โยโกตะ 
กำกับโดย:   เซอิจิ นากูโมะ  โนริโยชิ ซากูมะ  ยูมะ ซูซูกิ 
แสดงนำ:   แอนน์ วาตานาเบะ  ทากายะ คามิกาวะ  คัตสึฮิซะ นามาเซะ 
ดนตรีแก่นเรื่องปิด:   "วีดอนท์สต็อป" โดย คานะ นิชิโนะ (ฤดูกาลที่ 1)  "ไอแอมอะฮีโร" โดย ฟูกูยามะ มาซาฮารุ (ฤดูกาลที่ 2) 
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 2 ฤดูกาล
จำนวนตอน: 21 ตอน (รายชื่อตอน)
การผลิต
ผู้อำนวยการสร้าง: มาซาโตชิ คาโต (ฤดูกาลที่ 1–2) คูนิโกะ ยานางิอูจิ (ฤดูกาลที่ 2)
ความยาวตอน: 60 นาที
ออกอากาศ
เครือข่าย: นิปปงทีวี
ออกอากาศ: 16 เมษายน ค.ศ. 2014 (2014-04-16) – 16 กันยายน ค.ศ. 2015 (2015-09-16)
การแสดงที่เกี่ยวข้อง
  อาชิตะ, มามะงะอิไน (ก่อนฤดูกาลที่ 1)  ด็อกเตอร์รินตาโร (ก่อนฤดูกาลที่ 2)  เอสที อากะโตะชิโระโนโซซะไฟล์ (หลังฤดูกาลที่ 1)  กิโซโนะฟูฟุ (หลังฤดูกาลที่ 2) 
ฮานาซากิจะไม่ทน (ญี่ปุ่น: 花咲舞が黙ってない; โรมาจิ: Hanasaki Mai ga Damattenai; อังกฤษ: Hanasaki Mai Speaks Out) เป็นละครโทรทัศน์ญี่ปุ่น ที่สร้างมาจากมังงะเรื่อง "ฟูโชจิ" และ "กิงโกโซมุโทกูเม" โดย จุน อิเกอิโดะ ผู้ที่ยังได้สถานีโทรทัศน์ทีบีเอสทีวีหยิบผลงานมังงะของเขาไปผลิตละครโทรทัศน์เรื่องเฉือนคมนายธนาคาร ที่ได้รับเสียงตอบรับดีมากในปี 2013 ฮานาซากิจะไม่ทนออกอากาศทางสถานีโทรทัศน์นิปปงทีวี ตั้งแต่วันที่ 16 เมษายน ค.ศ. 2014 จนถึง 16 กันยายน 2015 นำแสดงโดย แอนน์ วาตานาเบะ
ภาพรวม

ตัวละครเอกของฮานาซากิจะไม่ทน คือ ไม​ ฮานาซากิ แสดงโดย แอนน์ วาตานาเบะ มักได้รับการกล่าวถึงว่าเป็น นาโอกิ ฮันซาวะ เวอร์ชันผู้หญิง ตัวละครเอกในเฉือนคมนายธนาคาร (ญี่ปุ่น: 半沢直樹) ซึ่งเป็นนายธนาคารที่มีจิตใจแรงกล้าเหมือนกับเธอ
วลีติดปากของ ไม​ ฮานาซากิ ที่เป็นเอกลักษณ์และได้รับความนิยมได้แก่ "ด้วยความเคารพ.." (ญี่ปุ่น: お言葉を返すようですが、) และ "จะไม่เงียบ!" (ญี่ปุ่น: 黙りません！)
เรื่องย่อ

พนักงานธนาคารรับฝาก-ถอนที่มีใจรักบริการ ไม ฮานาซากิ (แอนน์ วาตานาเบะ) ถูกย้ายเข้ารับตำแหน่งผู้ตรวจสอบธนาคารสาขาย่อยร่วมกับอดีตหัวหน้าของเธอ เค็น โซมะ (ทากายะ คามิกาวะ) หน้าที่ของพวกเขาคือการตรวจสอบและรับข้อร้องเรียนของลูกค้าในธนาคารสาขาย่อยต่าง ๆ ในเครือธนาคารโตเกียวไดอิจิ ฮานาซากิมักถูกห้ามโดยโซมะไม่ให้พูดหรือทำอะไรเมื่อพบเห็นพฤติกรรมที่น่าสงสัยของเหล่าหัวหน้าซึ่งอาจนำไปสู่การทุจริตหรือการข่มเหงรังแกลูกน้องในธนาคารสาขาย่อย แต่เธอมักจะอดกลั้นไว้ไม่ได้และดำเนินการต่าง ๆ เพื่อพิสูจน์ว่าพวกเขามีความผิดจริง
ตัวละคร > ตัวละครหลัก

ไม ฮานาซากิ แสดงโดย แอนน์ วาตานาเบะ
เค็น โซมะ แสดงโดย ทากายะ คามิกาวะ
ทาเกชิ ชินโด แสดงโดย คัตสึฮิซะ นามาเซะ
ตัวละคร > สำนักงานใหญ่ ธนาคารโตเกียวไดอิจิ

ชินจิโร คาราชิมะ แสดงโดย ทากาอากิ เอโนกิ
นาโอกิ โคดามะ แสดงโดย มาซาฮิโระ โคโมโตะ
ไทจิ ชิบาซากิ แสดงโดย มูงะ สึคางิ
ตัวละคร > ครอบครัวฮานาซากิ

โคโจ ฮานาซากิ แสดงโดย เร็น โอซูงิ
ตอนและเรตติง

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
ฮิลลารี คลินตัน

| ฮิลลารี คลินตัน |
| --- | --- |
Hillary Clinton
คลินตัน ใน ค.ศ. 2016

รัฐมนตรีว่าการกระทรวงการต่างประเทศสหรัฐ คนที่ 67
ดำรงตำแหน่ง 21 มกราคม ค.ศ. 2009 – 1 กุมภาพันธ์ ค.ศ. 2013
ประธานาธิบดี: บารัค โอบามา
รอง: จอห์น เนโกรปอนเต้ เจมส์ สไตน์เบิร์ก วิลเลียม เจ. เบิร์นส์
ก่อนหน้า: คอนโดลีซซา ไรซ์
ถัดไป: จอห์น เคร์รี
สมาชิกวุฒิสภาสหรัฐ จาก รัฐนิวยอร์ก
ดำรงตำแหน่ง 3 มกราคม ค.ศ. 2001 – 21 มกราคม ค.ศ. 2009
ก่อนหน้า: แดเนียล แพททริค มอยนิแฮน
ถัดไป: คริสเท็น จิลลิแบรนด์
สุภาพสตรีหมายเลขหนึ่งสหรัฐ
ดำรงตำแหน่ง 20 มกราคม ค.ศ. 1993 – 20 มกราคม ค.ศ. 2001
ประธานาธิบดี: บิล คลินตัน
ก่อนหน้า: บาร์บารา บุช
ถัดไป: ลอรา บุช
สุภาพสตรีหมายเลขหนึ่งรัฐอาร์คันซอ
ดำรงตำแหน่ง 11 มกราคม ค.ศ. 1983 – 12 ธันวาคม ค.ศ. 1992
ผู้ว่าการ: บิล คลินตัน
ก่อนหน้า: เกย์ แดเนียลส์ ไวท์
ถัดไป: เบตตี้ ทัคเกอร์
ดำรงตำแหน่ง 9 มกราคม ค.ศ. 1979 – 19 มกราคม ค.ศ. 1981
ผู้ว่าการ: บิล คลินตัน
ก่อนหน้า: บาร์บารา ไพรเออร์
ถัดไป: เกย์ แดเนียลส์ ไวท์
อธิการบดีมหาวิทยาลัยควีนส์เบลฟาสต์ คนที่ 11
อยู่ในวาระ
เริ่มดำรงตำแหน่ง  2 มกราคม ค.ศ. 2020
ประธานาธิบดี: เอียน เกรียร์
ก่อนหน้า: โธมัส เจ. มอแรน
 
ข้อมูลส่วนบุคคล
เกิด: ฮิลลารี ไดแอน ร็อดแดม  (1947-10-26) 26 ตุลาคม ค.ศ. 1947 (77 ปี) ชิคาโก รัฐอิลลินอย สหรัฐ
พรรคการเมือง: เดโมแครต
คู่สมรส: บิล คลินตัน
ศิษย์เก่า: วิทยาลัยสตรีเวลเลสลีย์ (BA) มหาวิทยาลัยเยล (JD)
ลายมือชื่อ: 

ฮิลลารี ไดแอน ร็อดแดม คลินตัน  (อังกฤษ: Hillary Diane Rodham Clinton สกุลเดิม: ร็อดแดม (Rodham); เกิด 26 ตุลาคม ค.ศ. 1947) เป็นรัฐมนตรีว่าการกระทรวงการต่างประเทศแห่งสหรัฐอเมริกา คนที่ 67 ในรัฐบาลประธานาธิบดีบารัก โอบามา อดีตสมาชิกวุฒิสภาจากรัฐนิวยอร์กในระหว่างปี 2001 - 2009 และ อดีตประธานคณะมนตรีความมั่นคงแห่งสหประชาชาติ ในเดือนกันยายน ค.ศ. 2009 คลินตันเป็นภริยาบิล คลินตัน ประธานาธิบดีคนที่ 42 แห่งสหรัฐอเมริกา เธอจึงเป็นสุภาพสตรีหมายเลขหนึ่งของสหรัฐอเมริกา ระหว่างปี 1993  - 2001  ในการเลือกตั้งประธานาธิบดีสหรัฐอเมริกา ค.ศ. 2008 เธอเคยลงสมัครเป็นตัวแทนพรรคเดโมแครตชิงตำแหน่งประธานาธิบดีด้วย แต่พ่ายแพ้ให้บารัก โอบามา ในครั้งนั้น ต่อมาในปี 2016 ในการเลือกตั้งประธานาธิบดีสหรัฐอเมริกา ค.ศ. 2016 เธอได้เป็นตัวแทนพรรคเดโมแครต และช่วงชิงตำแหน่งประธานาธิบดีกับดอนัลด์ ทรัมป์ นักธุรกิจจากรัฐนิวยอร์ก นับเป็นผู้หญิงคนแรกที่ได้เป็นตัวแทนพรรคการเมืองหลักในการเลือกตั้งประธานาธิบดีสหรัฐอเมริกา
ประวัติ > ชีวิตวัยเด็ก

คลินตันเกิดวันที่ 26 ตุลาคม ค.ศ. 1947 ที่โรงพยาบาลเอดจ์วอเตอร์ (Edgewater Hospital) ในนครชิคาโก รัฐอิลลินอย ก่อนจะย้ายไปพำนักที่เมืองปาร์ก ริดจ์ในรัฐเดียวกัน เมื่อคลินตันมีอายุได้ 3 ปี เธอเป็นบุตรสาวคนโตของ ฮิวจ์ เอลส์เวิร์ท ร็อดแฮม และโดโรธี เอ็มม่า โฮเวลล์ บิดาของเธอเป็นเจ้าของธุรกิจสิ่งทอขนาดเล็ก ส่วนมารดานั้นเป็นแม่บ้าน เธอมีน้องชายอีก 2 คนคือ ฮิวจ์และโทนี่
ประวัติ > การศึกษา

คลินตันสำเร็จการศึกษาด้านรัฐศาสตร์จากวิทยาลัยสตรีเวลเลสลีย์ โดยเธอได้รับเกียรตินิยม จากนั้นศึกษาต่อด้านกฎหมายในมหาวิทยาลัยเยล เธอเรียนจบปริญญาเอกด้านกฎหมายจากมหาวิทยาลัยเยล เธอรู้จักกับบิล คลินตัน ซึ่งขณะนั้นก็เรียนด้านกฎหมายอยู่ที่มหาวิทยาลัยเยลเช่นกัน ทั้งคู่แต่งงานกันเมื่อวันที่ 11 ตุลาคม ค.ศ. 1975 โดยมีบุตรี 1 คนคือ เชลซี คลินตัน
สุภาพสตรีหมายเลขหนึ่งแห่งสหรัฐอเมริกา

หลังจากที่บิล คลินตัน สามีของเธอได้รับเลือกเป็นประธานาธิบดีสหรัฐอเมริกา และเข้ารับตำแหน่งในวันที่ 20 มกราคม ค.ศ. 1993  คลินตันจึงเป็นสุภาพสตรีหมายเลขหนึ่งของสหรัฐอเมริกา เธอนับเป็นสุภาพสตรีหมายเลขหนึ่งคนแรกที่มีวุฒิการศึกษาระดับปริญญาบัณฑิต และมีอาชีพเป็นทางการก่อนได้รับตำแหน่ง เธอยังเป็นสุภาพสตรีหมายเลขหนึ่งคนแรกที่มีสำนักงานของตัวเองอยู่ในปีกฝั่งตะวันตกของทำเนียบขาว ซึ่งก่อนหน้าที่ สุภาพสตรีหมายเลขหนึ่งจะดูแลปีกฝั่งตะวันออกเท่านั้น โดยเธอยังเป็นที่ยอมรับกันว่า เป็นหนึ่งในสุภาพสตรีหมายเลขหนึ่งที่มีอิทธิพลมากที่สุดเคียงคู่กันกับ เอลินอร์ รูสเวลท์ อดีตสุภาพสตรีหมายเลขหนึ่งในสมัยประธานาธิบดีแฟรงกลิน ดี. โรสเวลต์
ถึงแม้ว่า คลินตันจะถูกวิพากษ์วิจารณ์อย่างหนักในการที่เธอเข้ามามีบทบาทในการทำงานของคณะรัฐบาล แต่ฝ่ายที่สนับสนุนก็ออกมาโต้แย้งว่า ประชาชนที่เลือกบิล คลินตันให้เข้ามาดำรงตำแหน่งประธานาธิบดีย่อมรู้ถึงข้อนี้ดี
ประวัติทางการเมือง > สมาชิกวุฒิสภาจากรัฐนิวยอร์ก

หลังจากที่อดีตสมาชิกวุฒิสภารัฐนิวยอร์ก แดเนียล แพทริค มอยนิแฮนประกาศเกษียณ ได้มีสมาชิกในพรรคเดโมแครตหลายคน รวมไปถึงสมาชิกสภาผู้แทนราษฎร ชาร์ลส บี แรนเกล สนับสนุนให้ฮิลลารีลงสมัครรับเลือกในการเลือกตั้งปี  2000  หลังจากที่คลินตันตัดสินใจลงสมัคร เธอและบิลได้ซื้อบ้านในชานเมืองนิวยอร์ก เธอนับเป็นสุภาพสตรีหมายเลขหนึ่งคนแรกที่ลงรับเลือกตั้ง และได้รับเลือกถึง 2 สมัยด้วยกัน แต่ในสมัยที่ 2 ดำรงตำแหน่งไม่ครบวาระ เนื่องจากเธอเข้ารับรับตำแหน่งรัฐมนตรีว่าการกระทรวงการต่างประเทศในปี 2009 และ 2016 เธอถูกโจมตีจากนายดอนัลด์ ทรัมป์ คู่แข่งจากพรรครีพับลิกัน ว่าในขณะที่เป็นสมาชิกวุฒิสภา เธอสนับสนุนสงครามอิรัก  ในสมัยประธานาธิบดีจอร์จ ดับเบิลยู. บุช โดยเธอยอมรับว่าในครั้งนั้นเป็นการตัดสินใจที่ผิดพลาด และกล่าวขอโทษ
ประวัติทางการเมือง > การชิงตำแหน่งตัวแทนพรรคในการเลือกตั้งประธานาธิบดีปี 2008

ดูเพิ่ม: การเลือกตั้งประธานาธิบดีสหรัฐอเมริกา พ.ศ. 2551
เมื่อวันที่ 20 มกราคม ค.ศ. 2007 เธอได้ประกาศผ่านเว็บไซต์ว่า คลินตันตัดสินใจจะลงสมัครรับเลือกเป็นตัวแทนของพรรคเดโมแครต ในการชิงชัยตำแหน่งประธานาธิบดีในปี ค.ศ. 2008 เธอเป็นสตรีคนแรกในประวัติศาสตร์ที่ลงสมัครเป็นตัวแทนของพรรคระดับชาติ
โดยในช่วงครึ่งปีแรก คลินตันมีคะแนนนำในการสำรวจคะแนนนิยม โดยคู่แข่งของเธอคือ บารัก โอบามา ซึ่งได้เป็นประธานาธิบดีคนที่ 44 สมาชิกวุฒิสภาจากรัฐอิลลินอย และอดีตสมาชิกวุฒิสภาจอห์น เอ็ดเวิดส์จากรัฐนอร์ทแคโรไลนา โดยสโลแกนของเธอคือ "ประสบการณ์(Experience)"
คลินตัน และ โอบามา นับได้ว่า มีคะแนนคู่คี่สูสีกันมาโดยตลอด โดยต่างกันผลัดกันแพ้ผลัดกันชนะในการเลือกตั้งตามรัฐต่างๆ แต่หลังจากการเลือกตั้งสุดท้ายเมื่อวันที่ 3 มิถุนายน ค.ศ. 2008 โอบามามีคะแนนเสียงเพียงพอ และได้รับเลือกเป็นตัวแทนของพรรคเดโมแครต คลินตันได้ออกมาประกาศยอมรับความพ่ายแพ้และประกาศสนับสนุนบารัก โอบามาในการลงสมัครรับเลือกตั้งเป็นประธานาธิบดี
ประวัติทางการเมือง > ตัวแทนพรรคในการเลือกตั้งประธานาธิบดีปี 2016

ดูเพิ่ม: การเลือกตั้งประธานาธิบดีสหรัฐอเมริกา พ.ศ. 2559
คลินตันเอาชนะเบอร์นี แซนเดอร์ส สมาชิกวุฒิสภาจากรัฐเวอร์มอนต์ และกลายเป็นตัวแทนพรรคเดโมแครตในการการเลือกตั้งประธานาธิบดีสหรัฐอเมริกาปี 2016 ซึ่งเธอเป็นสตรีคนแรกที่ได้รับเลือกให้เป็นตัวแทนของพรรคการเมืองใหญ่ในสหรัฐอเมริกา และช่วงชิงตำแหน่งกับดอนัลด์ ทรัมป์ ตัวแทนจากพรรครีพับลิกัน และมีการเลือกตั้งในวันที่ 8 พฤศจิกายน ค.ศ. 2016 โดยทรัมป์ เป็นผู้ชนะ ได้คะแนน 306 เธอได้คะแนน 232 หลังจากผลการเลือกตั้งประกาศ เธอได้โทรศัพท์ไปหาดอนัลด์ ทรัมป์ ยอมรับความพ่ายแพ้และแสดงความยินดีกับประธานาธิบดีคนใหม่ และ ทรัมป์ ยังกล่าวชื่นชมเธอว่า ทำงานหนักอย่างยิ่งเพื่อสหรัฐอเมริกา
ประวัติทางการเมือง > รัฐมนตรีว่าการกระทรวงการต่างประเทศ

ในกลางเดือนพฤศจิกายน ค.ศ. 2008 หลังได้รับเลือก ประธานาธิบดีบารัก โอบามาได้มาพูดคุยกับคลินตัน โดยเขาได้ขอให้เธอรับตำแหน่งรัฐมนตรีว่าการกระทรวงการต่างประเทศ  ซึ่งเธอก็ยอมรับตำแหน่ง และดำรงตำแหน่งตั้งแต่วันที่  21 มกราคม ค.ศ. 2009 - 1 กุมภาพันธ์ ค.ศ. 2013
ตำแหน่งทางวิชาการ

ค.ศ. 1974-ค.ศ. 1977 และ ค.ศ. 1979-ค.ศ. 1980 ผู้ช่วยศาสตราจารย์ประจำมหาวิทยาลัยอาร์คันซอ
คณะทันตแพทยศาสตร์ มหาวิทยาลัยศรีนครินทรวิโรฒ

| --- | --- |
Faculty of Dentistry, Srinakharinwirot university

สถาปนา: 24 สิงหาคม พ.ศ. 2537; 30 ปีก่อน (2537-08-24)
สังกัดการศึกษา: มหาวิทยาลัยศรีนครินทรวิโรฒ
คณบดี: ณัฐวุธ แก้วสุทธา
ที่อยู่: 114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
สี:   สีม่วง
เว็บไซต์: dent.swu.ac.th
คณะทันตแพทยศาสตร์ มหาวิทยาลัยศรีนครินทรวิโรฒ เป็นคณะทันตแพทยศาสตร์ของมหาวิทยาลัยศรีนครินทรวิโรฒ โดยเป็นคณะทันตแพทยศาสตร์ลำดับที่ 6 ของประเทศไทย ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว
ประวัติ

คณะทันตแพทยศาสตร์ มหาวิทยาลัยศรีนครินทรวิโรฒก่อตั้งเมื่อปี พ.ศ. 2537 โดยจะมีวิธีการรับนักศึกษาผ่านระบบ TCAS 1 - 4 ปีละประมาณ 65 คน โดยชั้นปี 1 - 6 เรียนที่ มหาวิทยาลัยศรีนครินทรวิโรฒ ประสานมิตร
หน่วยงาน

ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559[ลิงก์เสีย] นั้น ได้มีการแบ่งหน่วยงานในคณะทันตแพทยศาสตร์เป็น 7 หน่วยงาน ดังนี้
สำนักงานคณบดี
ภาควิชาทันตกรรมทั่วไป
ภาควิชาทันตกรรมสำหรับเด็กและทันตกรรมป้องกัน
ภาควิชาทันตกรรมอนุรักษ์และทันตกรรมประดิษฐ์
ภาควิชาศัลยศาสตร์และเวชศาสตร์ช่องปาก
ภาควิชาโอษฐวิทยา
โรงพยาบาลทันตกรรม
หลักสูตรการศึกษา

ปัจจุบัน คณะทันตแพทยศาสตร์ มหาวิทยาลัยศรีนครินทรวิโรฒ จัดการเรียนการสอนในหลักสูตร ได้แก่
แหล่งข้อมูลอื่น

ประวัติ - มหาวิทยาลัยศรีนครินทรวิโรฒ
คณะทันตแพทยศาสตร์ มหาวิทยาลัยศรีนครินทรวิโรฒ
| ด ค กรายชื่อโรงเรียนทันตกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • พะเยา • มหิดล • แม่ฟ้าหลวง • ศรีนครินทรวิโรฒ • สงขลานครินทร์ • สุรนารี • วลัยลักษณ์ • ลาดกระบัง |  |
| สถาบันอุดมศึกษาเอกชน | รังสิต • เวสเทิร์น • กรุงเทพธนบุรี • สยาม |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย
ที. เอส. เอเลียต

| ที>  เอส. เอเลียต OM |
| --- | --- |
เอเลียตในปี 1934 ภาพถ่ายโดย เลดี ออตโตไลน์ มอร์เรลล์
เกิด: ทอมัส สเตินส์ เอเลียต 26 กันยายน ค.ศ. 1888(1888-09-26) เซนต์หลุยส์ รัฐมิสซูรี สหรัฐ
เสียชีวิต: 4 มกราคม ค.ศ. 1965(1965-01-04) (76 ปี) ลอนดอน อังกฤษ
อาชีพ: กวี นักเขียนเรียงความ นักเขียนบทละคร ผู้จัดพิมพ์ นักวิจารณ์
พลเมือง: อเมริกัน (1888–1927) อังกฤษ (1927–1965)
การศึกษา: มหาวิทยาลัยฮาวาร์ด (AB, AM) วิทยาลัยเมอร์ตัน ออกซ์ฟอร์ด
ช่วงเวลา: 1905–1965
แนวร่วมในทางวรรณคดี: นวยุคนิยม
ผลงานที่สำคัญ: "The Love Song of J. Alfred Prufrock" (1915) The Waste Land (1922) The Hollow Men (1925) Murder in the Cathedral (1935) Four Quartets (1943)
รางวัลสำคัญ: รางวัลโนเบลสาขาวรรณกรรม (1948) Order of Merit (1948)
คู่สมรส:   วิเวียน ไฮ-วูด  (สมรส 1915; แยก 1932)  เอสเม วาลารี เฟลตเชอร์  (สมรส 1957) 
ญาติ: ตระกูลเอเลียต

ลายมือชื่อ: 
ทอมัส สเตินส์ เอเลียต (อังกฤษ: Thomas Stearns Eliot; 26 กันยายน ค.ศ. 1888 – 4 มกราคม ค.ศ. 1965) เป็นกวี นักเขียนเรียงความ ผู้จัดพิมพ์ นักเขียนบทละคร นักวิจารณ์และบรรณาธิการ เขาได้รับการยกย่องว่าเป็นหนึ่งในกวีที่ยิ่งใหญ่ที่สุดแห่งศตวรรษที่ 20 และเป็นบุคคลสำคัญในบทกวีสมัยใหม่ในภาษาอังกฤษ การทดลองด้านภาษา รูปแบบการเขียน และโครงสร้างบทกลอนของเขาทำให้กวีนิพนธ์ภาษาอังกฤษฟื้นพลังขึ้นมาอีกครั้ง เขายังมีชื่อเสียงจากบทความเชิงวิพากษ์วิจารณ์ ซึ่งมักจะตีความใหม่ในเรื่องความเชื่อทางวัฒนธรรมที่มีมายาวนาน
เอเลียตเกิดในเซนต์หลุยส์ รัฐมิสซูรี เขาย้ายไปอังกฤษเมื่อปี 1914 ขณะอายุ 25 ปี และตั้งถิ่นฐาน ทำงาน และแต่งงานที่นั่น เขาเข้ารับราชการตามกฎหมายอังกฤษเมื่อ 1927 ขณะอายุ 39 ปี และได้สละสัญชาติอเมริกัน
ผลงานของเอเลียตที่ได้รับความสนใจอย่างกว้างขวางเป็นเรื่องแรกคือบทกวีเรื่อง "The Love Song of J. Alfred Prufrock" เผยแพร่ระหว่างปี 1914 ถึง 1915 ซึ่งเมื่อแรกที่เผยแพร่ถือว่าแปลกประหลาด ตามมาด้วยเรื่อง The Waste Land (1922), "The Hollow Men" (1925), "Ash Wednesday" (1930) และ Four Quartets (1943) เขายังเป็นที่รู้จักจากบทละครจำนวนเจ็ดเรื่อง โดยเฉพาะเรื่อง Murder in the Cathedral (1935) และ The Cocktail Party (1949) เขาได้รับรางวัลโนเบลสาขาวรรณกรรมในปี 1948 "สำหรับผลงานที่โดดเด่นและเป็นผู้บุกเบิกในกวีนิพนธ์ในปัจจุบัน"
คณะเศรษฐศาสตร์ มหาวิทยาลัยศรีนครินทรวิโรฒ

| --- | --- |
Faculty of Economics, Srinakharinwirot university

สถาปนา: 6 กรกฎาคม พ.ศ. 2559; 8 ปีก่อน (2559-07-06)
สังกัดการศึกษา: มหาวิทยาลัยศรีนครินทรวิโรฒ
คณบดี: อดุลย์ ศุภนัท
ที่อยู่: 114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
สี:   สีทองแดง
เว็บไซต์: econ.swu.ac.th
คณะเศรษฐศาสตร์ มหาวิทยาลัยศรีนครินทรวิโรฒ (อังกฤษ: Faculty of Economics, Srinakharinwirot University) เป็นคณะที่เปิดสอนสาขาวิชาเศรษฐศาสตร์ของมหาวิทยาลัยศรีนครินทรวิโรฒ ซึ่งมีหลักสูตรภาษาไทย และหลักสูตรนานาชาติ โดยมีคณบดีคนปัจจุบันคือผู้ช่วยศาสตราจาย์ ดร. อดุลย์ ศุภนัท
ประวัติ

วิทยาลัยวิชาการศึกษาได้รับการยกฐานะเป็นมหาวิทยาลัยศรีนครินทรวิโรฒ โดยมีการเปลี่ยน "แผนกวิชาเศรษฐศาสตร์" มาเป็น "ภาควิชาเศรษฐศาสตร์" เพื่อให้สอดคล้องกับการบริหารงานของมหาวิทยาลัยเมื่อ พ.ศ. 2517
วันที่ 22 สิงหาคม พ.ศ. 2518 สาขาวิชาดังกล่าวได้ย้ายไปอยู่ภายใต้คณะมนุษยศาสตร์และสังคมศาสตร์ ในฐานะภาควิชาหนึ่งในคณะสังคมศาสตร์ ส่วนใน พ.ศ. 2532 ภาควิชาเศรษฐศาสตร์ได้เปิดสอนหลักสูตรเศรษฐศาสตรบัณฑิตรุ่นแรก ณ มหาวิทยาลัยศรีนครินทรวิโรฒ วิทยาเขตภาคใต้ จังหวัดสงขลา (วิทยาเขตดังกล่าวในปัจจุบันคือมหาวิทยาลัยทักษิณ)
พ.ศ. 2537 ภาควิชาเศรษฐศาสตร์ คณะสังคมศาสตร์ ได้เปิดสอนหลักสูตรเศรษฐศาสตรบัณฑิต ณ มหาวิทยาลัยศรีนครินทรวิโรฒ วิทยาเขตภาคกลาง (ประสานมิตร) โดยเปิดรับนิสิตรุ่นแรกจำนวน 30 คน ครั้นใน พ.ศ. 2542 ได้มีการจัดการเรียนการสอนหลักสูตรเศรษฐศาสตรบัณฑิต ทั้งภาคปกติ และภาคพิเศษ กระทั่งใน พ.ศ. 2552 ได้เปิดสอนหลักสูตรสองภาษาขึ้นเป็นครั้งแรก
ส่วนใน พ.ศ. 2553 ได้เปิดรับบัณฑิตรุ่นแรกในหลักสูตรเศรษฐศาสตรมหาบัณฑิต และหลักสูตรปรัชญาดุษฎีบัณฑิต สาขาวิชาเศรษฐศาสตร์ และใน พ.ศ. 2554 ได้เปิดรับบัณฑิตรุ่นแรกในหลักสูตรศิลปศาสตรมหาบัณฑิต สาขาเศรษฐศาสตร์สาธารณะ
วันที่ 6 กรกฎาคม พ.ศ. 2559 ได้มีมติเปลี่ยนชื่อ "สำนักวิชาเศรษฐศาสตร์และนโยบายสาธารณะ" มาเป็น "คณะเศรษฐศาสตร์" และเปิดสอนหลักสูตรเศรษฐศาสตร์บัณฑิต หลักสูตรนานาชาติในปีเดียวกัน
การประชุมวิชาการระดับนานาชาติ

เดือนตุลาคม พ.ศ. 2561 นักศึกษาจากคณะเศรษฐศาสตร์ มหาวิทยาลัยศรีนครินทรวิโรฒ เข้ารับการบรรยายให้ความรู้จากสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)
และในเดือนมีนาคม พ.ศ. 2564 คณะเศรษฐศาสตร์ มหาวิทยาลัยศรีนครินทรวิโรฒ ได้รับเกียรติเป็นเจ้าภาพจัดการประชุมวิชาการระดับนานาชาติของนักเศรษฐศาสตร์ โดยมี ผศ.นพ. เฉลิมชัย บุญยะลีพรรณ, รศ.ดร. บุรินทร์ กำจัดภัย, ณัฐ ศักดาทร, ศุภพงษ์ อุดมแก้วกาญจนา และ ดร. สมเกียรติ ตั้งกิจวานิชย์ ร่วมงานดังกล่าว
สิ่งสืบทอด

คณะเศรษฐศาสตร์ มหาวิทยาลัยศรีนครินทรวิโรฒ มุ่งเน้นการผลิตนักศึกษาที่มีจิตสาธารณะ โดยเป็นประโยชน์และมีความสำคัญอย่างมากต่อการพัฒนาเศรษฐกิจและสังคมของไทย
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย
คิงคอง

| คิงคอง |
| --- | --- |
ตัวละครใน King Kong
King Kong featured in a promotional image from the 1933 film
ปรากฏครั้งแรก: King Kong (1933)
สร้างโดย: Edgar Wallace Merian C. Cooper
แสดงโดย:   Willis O'Brien (1933) (animator)  Rick Baker (1976)  Peter Cullen (1976/1986 vocal effects)  Peter Elliot (1986)  แอนดี เซอร์กิส (2005)  เทอร์รี โนทารี (2017)  Toby Kebbell(2017) 
Binomial nomenclature: Megaprimatus Kong (2005) Titanus Kong (MonsterVerse)
ข้อมูลตัวละครในเรื่อง
นามแฝง: Kong, the Eighth Wonder of the World Kong, the 8th Wonder of the World The King of the Apes The God of Skull Island  The King of the Jungle  Titanus Kong
เผ่าพันธุ์: Giant gorilla
ครอบครัว:  Little Kong (1933)  Lady Kong (1986)  Baby Kong (1986)  Deceased parents (2017) 
คิงคอง (อังกฤษ: King Kong) เป็นชื่อของตัวละครสมมุติที่เป็นลิงยักษ์ ชื่อ "คอง" อาศัยอยู่บน "เกาะหัวกะโหลก" เกาะลึกลับกลางมหาสมุทรอินเดีย
คิงคองปรากฏอยู่ในผลงานภาพยนตร์, นิยาย, การ์ตูน จำนวนมากตั้งแต่ พ.ศ. 2476 เป็นต้นมา มีการสร้างเป็นภาพยนตร์ฟอร์มใหญ่ครั้งแรกในปี พ.ศ. 2476 โดย แมเรียน ซี.คูเปอร์ นำมาสร้างใหม่ในปี พ.ศ. 2519 และ 2529 (King Kong Lives) สร้างโดย John Guillermin โดยค่าย ดิโน เดอ ลอเรนติส และ พ.ศ. 2548 โดย ปีเตอร์ แจ็คสัน
นอกจากนี้ยังมีนำไปสร้างเป็นภาพยนตร์ญี่ปุ่นโดย โทโฮสตูดิโอ นำคิงคองมาต่อสู้กับกิ้งก่ายักษ์ ก็อตซิลล่า สร้างเทคนิคพิเศษโดยเออิจิ ซึบูรายา ในปี พ.ศ. 2505 ประสบความสำเร็จเป็นอย่างสูง และมีการสร้างภาคต่ออีกหลายภาค
ในภาพยนตร์ต้นฉบับกล่าวถึงคิงคองว่าเป็นลิงกอริลลาที่มีความผิดปกติทางพันธุกรรม จนมีขนาดใหญ่โตผิดปกติ อาศัยอยู่บนเกาะหัวกะโหลก ซึ่งมีสิ่งมีชีวิตขนาดใหญ่ผิดปกติจำนวนมาก ไม่ว่าจะเป็นไดโนเสาร์ แมลงยักษ์ ต้นไม้ขนาดยักษ์ มีนักสำรวจกลุ่มหนึ่งเดินทางไปพบเกาะหัวกะโหลกโดยบังเอิญ และจับคิงคองใส่เรือบรรทุกกลับมาสหรัฐอเมริกาเพื่อไปจัดแสดงว่าเป็น "สิ่งมหัศจรรย์อันดับที่แปด" ต่อจากเจ็ดสิ่งมหัศจรรย์ของโลก
ฉากในภาพยนตร์ที่เป็นที่จดจำ คือฉากคิงคองหลุดออกจากกรงขัง และจับนางเอกปีนขึ้นไปบนยอดตึกเอ็มไพร์สเตต (ฉบับ พ.ศ. 2476 และ 2548) และตึกเวิลด์เทรดเซ็นเตอร์ (ฉบับ พ.ศ. 2519) ในนิวยอร์ก ต่อสู้กับทหารกองกำลังป้องกันประเทศ ก่อนที่จะถูกเฮลิคอปเตอร์และเครื่องบินรบยิงตกลงมาตาย
ไมท์ตี้โจยัง

ภาพยนตร์อีกเรื่องหนึ่งที่เกี่ยวข้องกับลิงยักษ์ ไมท์ตี้โจยัง (Mighty Joe Young) เป็นผลงานของผู้แต่ง แมเรียน ซี.คูเปอร์ สร้างครั้งแรกปี 1949 และภาคปี 1998 ภาพยนตร์ของ วอลท์ ดิสนี่ย์
ไมท์ตี้โจยัง > เรื่องย่อ

จิล ยัง หญิงสาวผู้เติบโตมาพร้อมกับ โจ กอริลายักษ์พันธุ์หายาก ที่ร่วมมือกับนักสัตววิทยา เพื่อหาทางออกในการรักษาชีวิตของ โจ ให้รอดพ้นภัยร้ายจากน้ำมือของนักล่าสัตว์ผิดกฎหมาย โดยนำมันไปอยู่ในการดูแลของศูนย์พิทักษ์สัตว์ป่าในแคลิฟอร์เนีย การมาของจิลและโจสร้างความสนใจให้กับบรรดาสื่อมวลชน รวมทั้งนักล่าสัตว์จอมโหดที่วางแผนจะลักพาตัวโจไปแยกชิ้นส่วนขาย
เมื่อ โจ หลุดออกจากสวนสัตว์ ออกอาละวาดกลางนครลอสแอนเจลิส ผู้คนแตกตื่นและสร้างความเสียหายไปทั่วเมือง ตำรวจเชื่อว่าทางเดียวที่จะหยุด โจ ได้คือความตาย แต่ จิล ก็พยายามพิสูจน์ให้เห็นว่าการที่โจ เป็นแบบนี้เพราะถูกแรงกระตุ้นบางอย่าง และเธอสามารถควบคุมสถานการณ์เลวร้ายนั้นได้
↑  Lambie, Ryan (March 10, 2017). "The Struggles of King Kong '76". Den of Geek. สืบค้นเมื่อ March 28, 2018.
↑  Trumbore, Dave (September 19, 2017). "'Transformers': Peter Cullen and Frank Welker on the Evolution of Optimus Prime and Megatron". Collider. คลังข้อมูลเก่าเก็บจากแหล่งเดิมเมื่อ January 31, 2019. สืบค้นเมื่อ January 30, 2019.
↑  "Kong: Skull Island (2017) End Credits". Legendary Pictures. คลังข้อมูลเก่าเก็บจากแหล่งเดิมเมื่อ June 13, 2017. สืบค้นเมื่อ April 9, 2017.